Rapport mill-Kummissjoni lill-Parlament Ewropew u lill-Kunsill - Rapport dwar il-kwalità skond ir-Regolament (KE) Nru 501/2004 tal-Parlament Ewropew u tal-Kunsill tal-10 ta' Marzu 2004 dwar kontijiet finanzjarji ta' kull kwart tas-sena għall-iggvernar ġenerali /* KUMM/2007/0230 finali */





[pic] | KUMMISSJONI TAL-KOMUNITAJIET EWROPEJ | Brussel 3.5.2007 KUMM(2007) 230 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL Rapport dwar il-kwalità skond ir-Regolament (KE) Nru 501/2004 tal-Parlament Ewropew u tal-Kunsill tal-10 ta' Marzu 2004 dwar kontijiet finanzjarji ta' kull kwart tas-sena għall-iggvernar ġenerali RAPPORT MILL-KUMMISSJONI LILL-PARLAMENT EWROPEW U LILL-KUNSILL Rapport dwar il-kwalità skond ir-Regolament (KE) Nru 501/2004 tal-Parlament Ewropew u tal-Kunsill tal-10 ta' Marzu 2004 dwar kontijiet finanzjarji ta' kull kwart tas-sena għall-iggvernar ġenerali L-Artikolu 9 tar-Regolament (KE) Nru 501/2004 tal-Parlament Ewropew u tal-Kunsill tal-10 ta' Marzu 2004[1] jirrikjedi lill-Kummissjoni (Eurostat) li tippreżenta rapport lill-Parlament Ewropew u lill-Kunsill li jkun fih valutazzjoni ta' l-affidabbiltà tad- data ta' kwart tas-sena pprovduta mill-Istati Membri. Ir-Rapport mill-Kumitat Monetarju dwar ir-rekwiżiti ta' informazzjoni, approvat mill-Kunsill (Ecofin) fil-laqgħa tiegħu tat-18 ta' Jannar 1999, saħaq il-ħtieġa ta' sistema ta' statistika komprensiva biex issostni d-deċiżjonijiet ta' min ifassal il-linji ta' politika, inkluża statistika dwar il-finanzi tal-gvern kull kwart tas-sena. Għal dan l-għan, ir-Regolament tal-Kunsill (KE) Nru 264/2000 tat-3 ta' Frar 2000 u r-Regolament (KE) Nru 1221/2002 tal-Parlament Ewropew u tal-Kunsill jirrikjedu li l-Istati Membri jibagħtu lill-Eurostat kontijiet mhux finanzjarji ta' l-iggvernar ġenerali ta' kull kwart tas-sena, jiġifieri dħul u ħruġ, skond l-ESA95. Ir-Regolament Nru 501/2004 jikkomplementa 'l dawn ir-Regolamenti billi jiddefinixxi l-attivitajiet ta' finanzjament u l-karti tal-bilanċ tal-gvern li għandhom ikunu rrappurtati skond l-ESA95. Ir-Regolament tal-Kunsill (KE) Nru 1222/2004 tat-28 ta' Ġunju 2004 jikkompleta l-kopertura ta' dan ir-rappurtaġġ fiskali kull kwart tas-sena billi jistipula rappurtaġġ dwar id-dejn tal-gvern kull kwart ta' sena. Il-kontijiet finanzjarji kull kwart tas-sena għall-iggvernar ġenerali li għandhom jingħataw lill-Eurostat jinkludu dataset li jiġbor fih sa 300 serje kronoloġika ( time series ) għal kull pajjiż, għal tranżazzjonijiet u ammonti ta' assi u passiv finanzjarju ta' l-iggvernar ġenerali u s-subsetturi tiegħu: l-iggvernar ċentrali, l-iggvernar ta' l-istat[2], l-iggvernar lokali u fondi tas-sigurtà soċjali, u għal informazzjoni skond is-settur relattiv. Filwaqt li t-trażmissjoni tad- data bdiet fuq bażi regolari f'Ġunju 2004, il-Kummissjoni tat diversi derogi lil 17-il pajjiż, inkluż l-ambitu kollu tar-Regolament lir-Repubblika Ċeka, Ċipru, l-Estonja, il-Greċja, Malta, il-Polonja, is-Slovenja u s-Slovakkja. Dawn id-derogi skadew f'Diċembru 2005 u għaldaqstant din kienet l-ewwel data li fiha ntbagħtet l-ewwel informazzjoni lill-Eurostat. Ir-Rapport dwar il-Kwalità huwa maħsub biex jittratta d-diversi dimensjonijiet tal-kwalità skond kriterji użati normalment fil-valutazzjoni tal-kwalità ta' l-istatistika[3]. Ir-Rapport qablu dwaru fil-wisgħa l-membri tat- Task Force Konġunta dwar il-Kontijiet Finanzjarji kull Kwart tas-Sena għall-Iggvernar Ġenerali ta' l-Eurostat u l-Bank Ċentrali Ewropew . Dan ir-Rapport jinkludi taqsimiet ġenerali, li jispjegaw il-kunċetti bażiċi, kwistjonijiet tekniċi u r-riżultati ewlenin tal-pajjiżi, u taqsima finali b'sommarju tal-konklużjonijiet u r-rakkomandazzjonijiet skond il-pajjiż. Dokumentazzjoni aktar estensiva li ssostni dawn ir-riżultati kienet disponibbli fuq il-websajt ta' l-Eurostat milll -2006. Dan ir-rapport huwa bbażat fuq id- database u l- metadata ta' l-Eurostat disponibbli mill-15 ta' Marzu 2006. Il-progress ulterjuri miksub minn dak iż-żmien 'l hawn minn diversi Stati Membri huwa rifless f'dan ir-Rapport dwar il-Kwalità biss bħala aċċenn. Kif mitlub taħt l-Artikolu 9 tar-Regolament (KE) Nru 501/2004 tal-Parlament Ewropew u tal-Kunsill ta' l-10 ta' Marzu 2004, l-SPC u s-CMFB ġew ikkonsultati dwar dan ir-rapport. L-Istruttura tar-Rapport dwar il-Kwalità 1. Arranġamenti istituzzjonali 2. Aċċessibilità u ċarezza 3. Prontezza u kopertura tat-trażmissjoni tad- data 4. Koerenza 4.1. Koerenza bejn id- data ta' kull kwart tas-sena u d- data annwali 4.2. Koerenza bejn kontijiet finanzjarji u kontijiet mhux finanzjarji 4.3. Koerenza bejn stocks u tranżazzjonijiet finanzjarji 4.4. Koerenza tal-konsolidazzjoni 5. Kumparabilità 5.1. Kumparabilità matul iż-żmien 5.2. Kumparabilità ma' l-MUFA. 5.3. Kumparabilità mad-dejn tal-gvern. 6. Preċiżjoni u affidabilità 6.1. Kopertura tas-sorsi tad- data 6.2. Konsistenza interna u kontrolli tal-kredibilità, u monitoraġġ ta' l-okkorrenzi ewlenin 6.3. Metodoloġiji u preżunzjonijiet użati fl-istima ta' l-istatistika 6.4. Aġġustamenti kunċettwali skond l-ESA95 6.5. Reviżjonijiet ta' l-istatistika 7. Konklużjonijiet u rakkomandazzjonijiet Rapport dwar il-Kwalità tal-Kontijiet Finanzjarji ta' kull Kwart tas-Sena għall-Iggvernar Ġenerali (QFAGG - quarterly financial accounts for general government ) 15 ta' Marzu 2006 1. ARRANġAMENTI ISTITUZZJONALI Fil-maġġoranza ta' l-Istati Membri, il-QFAGG jinġabru mill-Istituti Nazzjonali ta' l-Istatistika (INS) filwaqt li fil-Belġju, il-Ġermanja, il-Greċja, Spanja, l-Italja, l-Ungerija, l-Awstrija, u l-Portugall, dawn jinġabru mill-Banek Ċentrali Nazzjonali (BĊN). Fi Franza, il-QFAGG jinġabru b'mod konġunt mill-Ministeru tal-Finanzi u l-BĊN, u f'Ċipru dawn jinġabru mill-Ministeru tal-Finanzi. F'numru ta' Stati Membri, gruppi ta' ħidma jew timijiet ta' ħidma informali, partikolarment magħmula minn rappreżentanti ta' l-INS, il-BĊN u l-Ministeru tal-Finanzi, jittrattaw kemm kwistjonijiet ta' metodoloġija kif ukoll ta' data sors, b'mod partikolari bil-għan li tittejjeb il-konsistenza bejn kontijiet ta' kull kwart tas-sena finanzjarji u dawk mhux finanzjarji[4]. Koordinazzjoni attiva hija utli biex jintlaħqu u jinżammu għanijiet ta' kwalità għolja. L-Eurostat tħeġġeġ it-twaqqif ta' gruppi ta' ħidma aktar formali u fuq bażi regolari fl-Istati Membri. 2. AċċESSIBILITÀ U ċAREZZA Tnax-il Stat Membru jippubblikaw jew QFAGG (Spanja, l-Ungerija, il-Finlandja, l-Iżvezja u r-Renju Unit), inkella subset (il-Belġju, id-Danimarka, l-Italja, l-Olanda u l-Awstrija), jew inkella data li ġeneralment tkun allinjata magħhom (Franza u l-Portugall). Il-Litwanja u l-Lussemburgu jippjanaw li jippubblikawhom dalwaqt. L-istatistika ppubblikata normalment tkun disponibbli fuq il-websajt ta' l-istituzzjoni li tiġborha, u xi drabi tkun akkumpanjata b'noti qosra dwar il-metodoloġija jew analiżi ta' spjegazzjoni biex jiggwidaw lill-utenti (d-Danimarka, Spanja, Franza, l-Italja, l-Olanda, l-Awstrija u r-Renju Unit). Fir-Rebbiegħa 2006, l-Eurostat poġġiet fuq il-websajt statistika dwar il-QFAGG bħala totali għall-UE u xi data nazzjonali, flimkien ma' deskrizzjonijiet tal-prattiċi tal-ġbir skond il-pajjiżi (eż. il- Manual on Quarterly Financial Accounts for General Government (QFAGG )). L-Istati Membri kollha pprovdew lill-Eurostat b'deskrizzjoni tas-sorsi u l-metodi, kif meħtieġ mill-Artikolu 8 tar-Regolament (KE) Nru 501/2004. Xi nuqqasijiet fid-deskrizzjonijiet tal-pajjiżi ġew innutati partikolarment għall-Ġermanja, l-Italja u l-Ungerija. 3. PRONTEZZA U KOPERTURA TAT-TRAżMISSJONI TAD- DATA Skond ir-Regolament, id- data għandha tingħata lill-Eurostat mhux aktar tard minn tliet xhur wara tmiem il-kwart tas-sena li tittratta d- data . Meta jiġu eżaminati l-aħħar erba' trażmissjonijiet, diversi Stati Membri rrappurtaw lill-Eurostat qabel l-iskadenzi preskritti, u fejn kien hemm dewmien dan kien biss ta' ftit jiem. L-Irlanda u r-Renju Unit kienu tard darbtejn. Fl-aħħar trażmissjoni Stat Membru wieħed kien tard, u f'ta' qabel ma kien hemm l-ebda Stat Membru tard. L-Eurostat u l-Istati Membri stabbilixxew sistema ta' trażmissjoni u kontroll effiċjenti li tippermetti pproċessar rapidu tad- data u trażmissjoni mill-ġdid fejn ikun meħtieġ. Rigward kopertura, l-Istati Membri huma meħtieġa jipprovdu data għal kull kwart tas-sena mill-ewwel kwart ta' l-1999. Sa l-aħħar ta' l-2005, kienu biss 13 l-Istati Membri li pprovdew kopertura ta' statistika kompluta kif jirrikjedi r-Regolament. Malta u s-Slovenja ma pprovdew l-ebda data lill-Eurostat, u Ċipru pprovda ftit ħafna. Il-Ġermanja, il-Lussemburgu, u xi ftit inqas l-Estonja, il-Latvja u l-Iżvezja ma pprovdewx informazzjoni kompluta fuq l-iggvernar ġenerali u s-subsetturi, b'hekk ħafna drabi ma setgħux jiġu kkalkulati t-tislif nett / is-self nett (jiġifieri, id-defiċit) jew il-valur finanzjarju nett (l-assi finanzjarji meta jitnaqqas il-passiv). Ir-Repubblika Ċeka, Franza, is-Slovakkja u r-Renju Unit ma pprovdewx xi informazzjoni ta' kontropartita. Ir-Repubblika Ċeka ma koprietx il-perjodu ta' żmien kollu. Għall-kuntrarju, xi pajjiżi oħra pprovdew serje kronoloġika itwal milli mitluba b'mod volontarju: Ir-Renju Unit, l-Ungerija, Spanja, l-Italja, l-Iżvezja, il-Greċja, il-Lussemburgu u l-Irlanda. Ta' min jinnota li mill-15 ta' Marzu 2006 il-kopertura tad- data pprovduta tjiebet għall-pajjiżi li ġejjin: Ir-Repubblika Ċeka, il-Ġermanja, l-Estonja, il-Latvja, is-Slovenja u l-Iżvezja. 4. KOERENZA 4.1. Koerenza bejn id- data ta' kull kwart tas-sena u d- data annwali L-Artikolu 2 tar-Regolament Nru 501/2004 jistipula li d- data ta' kull kwart tas-sena u d- data annwali korrispondenti rrappurtata skond ir-Regolament (KE) Nru 2223/96 (jiġifieri l-kontijiet finanzjarji annwali) għandhom ikunu konsistenti reċiprokament. Fit-teorija din l-istatistika hija identika, u d- data rrappurtata għandha tkun l-istess. Fil-prattika, id-differenzi fl-istituzzjonijiet li jiġbru l-istatistika, l-impatt tal-mekkaniżmi ta' "ribilanċ" użati biex jinġabru l-kontijiet finanzjarji u d-differenzi fil-" vintages " joħolqu lok għal diskrepanzi. Minħabba dawn il-fatturi, matul is-sena jistgħu jiġu nnutati ċerti diverġenzi. Dawn ikunu mistennija li ma jidhrux għall-anqas darba fis-sena, meta iż-żewġ datasets jallinjaw perfettament. Meta tiġi analizzata l-konsistenza bejn iċ-ċifri annwali u dawk ta' kwart tas-sena, il-Belġju, id-Danimarka, Spanja, il-Greċja, l-Italja, il-Litwanja, l-Olanda, l-Awstrija, il-Polonja, il-Portugall, il-Finlandja u r-Renju Unit jaqblu perfettament jew kważi, filwaqt li l-Ġermanja u l-Latvja għandhom differenzi notevoli. Ir-Repubblika Ċeka, l-Estonja u s-Slovakkja rrappurtaw differenzi konsiderevoli, lilhinn minn dak li hu aċċettabbli jew li jista' jiġi spjegat. 4.2. Koerenza bejn kontijiet finanzjarji u kontijiet mhux finanzjarji Minn Diċembru 2005 'l quddiem, l-Istati Membri kollha kellhom jipprovdu lill-Eurostat b' dataset ta' l-iggvernar ġenerali komplut, inklużi l-infiq, id-dħul u d-defiċit minn naħa waħda, u t-tranżazzjonijiet f'assi u passiv finanzjarji min-naħa l-oħra. Id-defiċit fit-teorija huwa daqs it-tranżazzjonijet finanzjarji netti (jiġifieri, dak li hu " 'l fuq mil-linja" huwa daqs dak li hu "taħt il-linja"). Fil-prattika, kwistjonijiet ta' data sors, diffikultajiet fil-ġbir u arranġamenti istituzzjonali jwasslu għal differenzi, ħafna drabi msejħa "diskrepanza statistika" (id-diskrepanza bejn il-kontijiet mhux finanzjarji u dawk finanzjarji). Filwaqt li d-diskrepanza ġeneralment tkun notevolment iżgħar għas-settur ta' l-iggvernar ġenerali minn dik għal setturi oħra ta' l-ekonomija, s'issa jeżistu metodi statistiċi differenti fl-Ewropa: xi wħud minn dawk responsabbli mill-ġbir ta' l-istatistika finanzjarja juru d-diskrepanza kollha kemm hi, filwaqt li oħrajn jeliminawha matul il-proċess statistiku. Fl-2005 l-Eurostat bdiet ħidma fuq dan is-suġġett sabiex tivvaluta l-prattiċi nazzjonali u tipproponi l-aħjar prassi. F'dan l-istadju bikri, jista' jingħad li d-diskrepanza osservata hija notevoli. Għalkemm 12 mill-20 pajjiż li d-diskrepanza tagħhom setgħet tiġi kkalkulata juru medja ta' diskrepanza għal kull kwart tas-sena f'firxa ta' +/-0.05% tal-PGD annwali, nofs il-pajjiżi juru wkoll devjazzjoni konsistenti tad-diskrepanza ta' kull kwart tas-sena ta' 0.5% tal-PGD annwali. Żewġ pajjiżi juru diskrepanzi mhux kredibbli li jindikaw nuqqasijiet sinifikanti fid- data : il-Greċja u r-Repubblika Ċeka. Devjazzjonijiet konsistenti għolja fid-diskrepanzi jistgħu jindikaw kwistjonijiet ta' xejriet li jiddependu mill-istaġun (Spanja u l-Estonja) jew għal rappurtar għoli għal kwarti tas-sena speċifiċi (l-Irlanda, Franza u l-Iżvezja). Dan ser jiġi analizzat aktar fil-fond. 4.3. Koerenza bejn stocks u tranżazzjonijiet finanzjarji Minħabba li l-karti tal-bilanċ għandhom ikunu rrappurtati skond il-valur tas-suq, il-bidla fl- istocks fi strument partikolari fuq perjodu kontabbli mhux bilfors tkun ugwali għat-tranżazzjonijiet f'dak l-istrument. Ir-rivalutazzjonijiet u okkorrenzi oħra, bħar-riklassifikazzjonijiet, jaffettwaw il-karta tal-bilanċ mingħajr ma jiġu rreġistrati bħala tranżazzjonijiet. Il-monitoraġġ ta' dawn l-okkorrenzi kollha, imsejħa wkoll "flussi ekonomiċi oħra", huwa kwistjoni ta' kwalità kruċjali oħra għall-kontijiet finanzjarji. L-Eurostat, bl-appoġġ attiv tat- Task Force dwar il-QFAGG, introduċiet rappurtaġġ sistematiku ta' l-okkorrenzi ewlenin li jwasslu għal flussi ekonomiċi oħra kbar. Biex jiġu identifikati sar qbil dwar limitu ta' 0.5% tal-PGD annwali (jew aktar għal xi strumenti speċifiċi). Spanjs, il-Latvja, l-Olanda, l-Awstrija u l-Polonja ddokumentaw dawn l-okkorrenzi ewlenin kollha. Għall-kuntrarju, ir-Repubblika Ċeka, id-Danimarka, l-Ungerija u r-Renju Unit ma rrappurtaw l-ebda okkorrenza ewlenija. 4.4. Koerenza tal-konsolidazzjoni Id- data kollha rrappurtata, ħlief dik għall-Irlanda u s-Slovakkja, tilħaq il-kriterji ta' koerenza tal-konsolidazzjoni interna, jiġifieri operazzjonijiet ta' konsolidazzjoni (definita bħala l-valuri mhux ikkonsolidati meta jitnaqqsu l-valuri kkonsolidati) u l- istocks osservati fuq in-naħa ta' l-assi huma identiċi għal dawk osservati fin-naħa tal-passiv. 5. KUMPARABILITÀ 5.1. Kumparabilità matul iż-żmien L-Artikolu 7 tar-Regolament (KE) Nru 501/2004 jippermetti data b'lura li għandha tinġabar ibbażata fuq "l-aħjar stimi". Ta' min jgħid li hawnhekk ir-riklassifikazzjonijiet ta' l-unitajiet, spiss meqjusa bħala waqfiet fis-serje kronoloġika, fil-fatt jitqiesu b'mod regolari bħala "flussi ekonomiċi oħra". Il-parti l-kbira ta' l-Istati Membri ma rrappurtaw l-ebda waqfien fis-serje kronoloġika tagħhom. Seba' Stati Membri rrappurtaw waqfiet identifikati: ir-Repubblika Ċeka, Spanja, Franza, l-Italja, l-Olanda, l-Awstrija u l-Polonja. 5.2. Kumparabilità ma' l-MUFA. L-Eurostat ma tivverifikax il-konsistenza tad- data tal-QFAGG mal-kontijiet finanzjarji ta' kull kwart tas-sena rrappurtati mill-BĊN lill-Bank Ċentrali Ewropew fil-kuntest ta' l- ECB Guidelines on Monetary Union Financial Accounts (MUFA) (li jinkludu wkoll il-kontijiet finanzjarji ta' kull kwart tas-sena għall-iggvernar minn April 2006). Madankollu, tali konsistenza ġiet dokumentata permezz ta' kwestjonarju għal kull pajjiż, għaliex l-involviment ta' istituzzjonijiet differenti u l-impatt tar-"ribilanċ" użat biex jinġabar sett sħiħ ta' MUFA ta' kull kwart tas-sena joħloq potenzjal għal xi differenzi. Minħabba l-prontezza u l-kopertura tagħhom, il-QFAGG jistgħu jkunu bħala sors ta' kwalità għall-iskop tal-ġbir tal-MUFA. Il-maġġoranza tal-pajjiżi jiddikjaraw li ż-żewġ datasets huma jew ser ikunu identiċi. Erba' pajjiżi jirrappurtaw differenzi marġinali (l-Ġermanja, Spanja minħabba l- vintages , Franza u l-Portugall). 5.3. Kumparabilità mad-dejn tal-gvern Id-dejn tal-gvern kull kwart tas-sena rrappurtat mill-Istati Membri lill-Eurostat skond ir-Regolament tal-Kunsill (KE) Nru 1222/2004 għandu jkun konsistenti mal-passiv governattiv irrappurtat fil-QFAGG, sakemm id-definizzjonijiet ta' strumenti governattivi u finanzjarji jkunu l-istess. Madankollu, dawn għandhom jiddevjaw għaliex ir-regola tal-valutazzjoni tvarja: il-passiv tal-gvern jiġi rrappurtat skond il-valuri tas-suq, filwaqt li d-dejn tal-gvern jiġi rrappurtat skond valuri nominali (jeskludi l-interessi akkumulati u huwa definit, għat-"titoli" ( securities ), bħala l-valur apparenti ( face value ). Fuq il-bażi ta' analiżi kwantitattiva, id-dejn tal-gvern u l-passiv tal-gvern instabu konsistenti għall-ħames kategoriji ta' strumenti eżaminati kollha (self fuq perjodu qasir u fuq perjodu twil, titoli fuq perjodu qasir u fuq perjodu twil, u munita u depożiti[5]) f'erba' pajjiżi biss: il-Greċja, Spanja, il-Lussemburgu u l-Finlandja, filwaqt li tliet pajjiżi juru inkonsistenzi fi tliet kategoriji: l-Irlanda, l-Awstrija u l-Iżvezja. 6. PREċIżJONI U AFFIDABILITÀ 6.1. Kopertura tas-sorsi tad- data Rigward l-użu tas-sorsi tad- data , l-Artikolu 2 tar-Regolament (KE) Nru 501/2004 jistipula li d- data ta' kull kwart tas-sena għandha tkun ibbażata fuq informazzjoni disponibbli direttament fi ħdan il-gvern, bħal kontijiet pubbliċi jew sorsi amministrattivi. Ir-Regolament huwa aktar flessibbli għall-ġbir ta' pożizzjonijiet ta' kapital f'ishma ( equity ), iżda mhux għal ishma kkwotati u komponenti f'fondi ta' investiment. Il-parti l-kbira ta' l-Istati Membri jirrappurtaw kopertura kompluta, jew kważi, tas-sorsi tad- data fir-rigward ta' unitajiet u strumenti tal-gvern. Dan jinkiseb b'diversi modi, primarjament permezz ta' aċċess għal sorsi diretti, bħal kontijiet proprji ta' kull unità, databases ċentrali jew stħarriġ. Il-Greċja, l-Iżvezja u r-Renju Unit (għal awtoritajiet lokali) joqogħdu fuq l-istħarriġ b'mod estensiv. Informazzjoni indiretta miġbura minn statistika dwar il-flus u l-kummerċ bankarju, il-bilanċ tal-pagamenti jew databases ta' titoli ġenerali jintużaw biex tinġabar informazzjoni ta' kontroparti, iżda kultant anke biex jiġu stmati l-istrumenti: partikolarment għall-Estonja, il-Greċja, l-Italja, il-Lussemburgu u l-Awstrija (użu estensiv ta' databases ta' titolu għal titolu ( security by security databases )), u l-Portugall, u wkoll, iżda xi ftit anqas, għall-Ġermanja, l-Olanda, il-Polonja, is-Slovenja, u l-Finlandja. Huwa komuni li jiġu rrappurtati diffikultajiet fl-istima ta' pożizzjonijiet derivattivi finanzjarji ( stocks jew tranżazzjonijiet) u l-użu ta' data sors indiretta għal riżervi tekniċi ta' assikurazzjoni. It-tranżazzjonijiet normalment huma derivati minn informazzjoni dwar l- istocks , li b'mod ġenerali hija t-tieni l-aħjar sitwazzjoni. Madankollu, Spanja, l-Olanda, il-Portugall, is-Slovakkja u r-Renju Unit, u xi ftit anqas il-Ġermanja, l-Irlanda, l-Awstrija, il-Finlandja u l-Iżvezja għandhom aċċess għal informazzjoni dwar il-fluss, li hija aħjar. 6.2. Konsistenza interna u kontrolli tal-kredibilità, u monitoraġġ ta' l-okkorrenzi ewlenin Il-parti l-kbira ta' l-Istati Membri jwettqu kontrolli kemm tal-konsistenza kif ukoll tal-kwalità bħala parti mir-rutina ta' ġbir tagħhom. Il-kontrolli tal-konsistenza jsiru mat-Tabella 3 tal-Proċedura għal Defiċit Eċċessiv, bil-kontijiet finanzjarji annwali, jew mal-konsolidazzjoni. Il-kontrolli tal-kredibilità jsiru fuq id-diskrepanza, ir-rati ta' tkabbir ta' l- istocks , jew il-flussi ekonomiċi oħra. Ir-Repubblika Ċeka u l-Ungerija ma ddokumentawx il-prattiċi tagħhom. L-Istati Membri jimmonitoraw jirrappurtaw lill-Eurostat l-okkorrenzi ewlenin li jkunu l-bażi ta' tranżazzjonijiet kbar jew flussi ekonomiċi oħra kbar. Il-Belġju, l-Estonja, Spanja, Franza, l-Irlanda, il-Latvja, l-Olanda, l-Awstrija, il-Polonja u l-Portugall jiddokumentaw il-parti l-kbira tat-tranżazzjonijiet kbar tagħhom. Għall-kuntrarju, ir-Repubblika Ċeka, il-Greċja, l-Irlanda u r-Renju Unit ma ddokumentawx tranżazzjonijiet kbar. Anke l-monitoraġġ ta' flussi ekonomiċi oħra kbar isir minn bosta Stati Membri (ara t-taqsima 4.3 hawn fuq). 6.3. Metodoloġiji u preżunzjonijiet użati fl-istima ta' l-istatistika L-Artikolu 2 tar-Regolament Nru 501/2004 jippermetti espliċitament l-użu ta' tekniki ta' interpolazzjoni u estrapolazzjoni għal strumenti speċifiċi. Filwaqt li numru ta' Stati Membri ma joqogħdux fuq tekniki bħal dawn (il-Greċja, il-Litwanja, Malta, l-Awstrija, is-Slovenja u r-Renju Unit), bosta oħrajn xi kultant jużawhom biex jistmaw pożizzjonijiet ta' kapital f'ishma, ammonti riċvibbli/pagabbli oħra, jew informazzjoni disponibbli biss fuq bażi annwali, kif xi drabi jkun il-każ għall-iggvernar lokali. 6.4. Aġġustamenti kunċettwali skond l-ESA95 Sabiex id- data ta' kwart tas-sena tkun konformi mal-kunċetti ta' l-ESA95 għandhom isiru aġġustamenti kunċettwali. Dawn l-aġġustamenti huma simili għal dawk magħmula fil-kontijiet annwali. Kategorizzazzjoni Diversi Stati Membri (ħlief ir-Repubblika Ċeka, Franza u s-Slovakkja) jirrappurtaw id- data sors biex b'mod ġenerali jkunu konformi mal-kategorizzazzjoni ta' l-istrumenti ta' l-ESA95, mingħajr ma jkunu jirrikjedu l-ebda aġġustamenti. Għal Franza, il-maturità ta' strumenti ta' titoli ta' perjodu ta' żmien qasir partikolarment jaqbżu l-perjodu ta' sena. Valutazzjoni Skond l-ESA95, il-karta tal-bilanċ għandha tkun valutata skond il-valuri tas-suq, għall-ishma u titoli oħra. L-Istati Membri jwettqu valutazzjoni tas-suq għall-passiv f'titoli fuq perjodu ta' żmien twil, ħlief il-Belġju, ir-Repubblika Ċeka, l-Estonja, il-Latvja, il-Litwanja u s-Slovakkja. Bosta Stati Membri oħra jivvalutaw il-passiv tagħhom fuq perjodu qasir skond il-valur apparenti, li wkoll huwa skorrett għalkemm b'konsegwenzi kwantitattivi aktar limitati (l-Belġju, ir-Repubblika Ċeka, il-Ġermanja, il-Latvja, il-Litwanja, is-Slovakkja u r-Renju Unit). L-Istati Membri għandhom jivvalutaw l-ishma skond il-valur tas-suq jew ekwivalenti għalih permezz ta' proxies għal ishma mhux ikkwotati. L-Irlanda tivvaluta l-ishma mhux ikkwotati f'assi netti skond il-valur tas-suq, l-Ungerija skond il-valur tar-reġistru aġġustat. Ir-Repubblika Ċeka, l-Estonja, il-Greċja, l-Italja, il-Latvja, il-Lussemburgu, Malta, l-Olanda, l-Awstrija, il-Polonja, il-Finlandja, l-Iżvezja u r-Renju Unit jivvalutaw l-ishma mhux ikkwotati f'assi netti skond il-valur tar-reġistru, u s-Slovakkja skond il-valur ta' l-akkwist, li m'humiex l-aħjar prassi. Il-Ħin tar-reġistrazzjoni L-ESA95 jistipula r-reġistrazzjoni tat-tranżazzjonijiet ibbażata fuq id-dovuti, u r-reġistrazzjoni tad-differenza bi ħlasijiet f'kontanti f'kontijiet oħra f'ammonti pagabbli/riċevibbli. L-aħjar prassi skond l-ESA95 hija li jiġu rreġistrati l-interessi akkumulati fuq l-istrument ikkonċernat, rekwiżit anke fil- Manual on Government Deficit and Debt[6] . Iżda hija biss minoranza tal-pajjiżi li ssegwi dawn ir-rakkomandazzjonijiet għall-passiv kollu, bil-maġġoranza tagħżel li tirreġistra l-interessi akkumulati taħt l-ammonti pagabbli għal ċerti strumenti ta' debitu. 6.5. Reviżjonijiet ta' l-istatistika L-Istati Membri jirrappurtaw lill-Eurostat metadata fuq reviżjonijiet kbar u l-kawżi tagħhom. In-natura tar-reviżjoni hija element essenzjali tal-valutazzjoni tal-kwalità, mill-perspettiva kemm ta' l-utent kif ukoll ta' min jiġbor l-istatistika. Hawnhekk qegħdin jiġu analizzati reviżjonijiet minn provvista tad- data għal oħra (partikolarment mill-ewwel stima għat-tieni waħda), għaliex dawn jindikaw kwistjonijiet relatati mad- data sors. Il-kalkolu ta' reviżjonijiet bejn l-ewwel stima u d- data finali, fil-prattika mkejla fuq tmien kwarti tas-sena, ma jistax isir f'dan l-istadju, għaliex il-forniment regolari ta' data dwar il-QFAGG beda anqas minn sentejn ilu. Analiżi preliminari fuq l-aħħar seba' trażmissjonijiet regolari tindika li r-reviżjoni medja ( median ), fost l-Istati Membri u t-trażmissjonijiet, tqarreb 0.2% tal-PGD annwali għall-valur finanzjarju nett ta' l-iggvernar ġenerali, kemm għall-ewwel stima kif ukoll għall-erba' kwarti tas-sena l-aktar riċenti, u għal 0.1% tal-PGD annwali għat-tislif nett / self nett ta' l-iggvernar ġenerali. Huwa normali li l-ewwel stima hija għaldaqstant aktar riveduta minn kwarti tas-sena sussegwenti. Hemm ftit evidenza ta' preġudizzju speċjalment fit-tislif nett / self nett. Spiss jiddominaw ir-reviżjonijiet ta' data tal-gvern ċentrali, minħabba d-daqs u l-kumplessità tat-tranżazzjonijiet finanzjarji involuti. Fost il-pajjiżi kemm diversità sinifikanti, b'xi wħud li juru reviżjonijiet akbar: Franza, l-Italja, l-Ungerija u l-Portugall (flimkien mad-Danimarka u l-Lussemburgu għall-valur finanzjarju nett tagħhom), oħrajn anqas sew: l-Olanda, l-Iżvezja u r-Renju Unit. Minħabba li l-esperjenza hija limitata, u peress illi sa ftit żmien ilu diversi pajjiżi kienu għadhom jibbenefikaw mid-derogi jew kienu fil-fażi ta' żvilupp, l-analiżi tar-reviżjoni għandha tiġi interpretata b'kawtela. Għadu prematur biex jittieħdu konklużjonijiet stretti. 7. KONKLUżJONIJIET U RAKKOMANDAZZJONIJIET[7] Fil-ġbir tal-QFAGG sar progress sinifikanti. Id- data għall-parti l-kbira tal-pajjiżi hija ta' kwalità xierqa, utli għal skopijiet analitiċi, u xierqa għall-ġbir ta' statistika ta' siwi għaż-żona ta' l-Euro u għat-total ta' l-UE. Għaldaqstant din għandha tinxtered. Xi Stati Membri għandhom jimplimentaw miżuri speċifiċi biex itejbu l-kwalità tad- data rrappurtata. F'xi każijiet, it-titjib jista' jinkiseb billi jkun hemm konformità ma' l-obbligu Komunitarju li tiġi rrappurtata s-serje kronoloġika lill-Eurostat. Dan jevita li l-Kummissjoni tibda proċedura ta' ksur taħt it-Trattat biex tinforza bis-sħiħ ir-regolamenti Komunitarji. Il-pubblikazzjoni tal-QFAGG għandha tiġi promossa, bi gwida xierqa għall-utenti: għandha tiġi pprovduta metadata biex tirrifletti l-prattiċi nazzjonali filwaqt li l-utenti jiġu avżati bil-volatilità ta' dawn iċ-ċifri ta' kull kwart tas-sena, u tingħata għajnuna fl-interpretazzjoni tasd-diskrepanzi. Il-pubblikazzjoni tkattar il-kwalità. Din il-valutazzjoni għandha terġa' ssir fil-futur sabiex jiġi mmonitorat il-progress mill-Istati Membri. Fit-tabella t'hawn taħt qegħdin jingħataw xi valutazzjonijiet u rakkomandazzjonijiet speċifiċi skond l-Istat Membru. Stat Membru | Id-data u l-metadata huma ta': | Għandu jsir sforz fuq: | Il-Belġju | kwalità ġenerali tajba | il-valutazzjoni ta' titoli ta' debitu | Ir-Repubblika Ċeka | kwalità ġenerali insuffiċenti | l-għoti ta' serje kronoloġika kompluta il-koerenza mal-kontijiet finanzjarji annwali, u mal-kontijiet mhux finanzjarji ir-rappurtaġġ ta' okkorrenzi ewlenin il-valutazzjoni ta' titoli ta' debitu u ishma mhux ikkwotati | Id-Danimarka | kwalità ġenerali tajba | ir-rappurtaġġ ta' okkorrenzi ewlenin | Il-Ġermanja | kwalità ġenerali sodisfaċenti; kopertura insuffiċenti | il-kopertura id-deskrizzjonijiet tal-pajjiż il-konsistenza mal-kontijiet finanzjarji annwali u mad-dejn | L-Estonja | kwalità ġenerali insuffiċenti; in-nuqqasijiet ewlenin huma osservati fid-data ta' kwart tas-sena spiss statistika ta' kwart tas-sena mhux ġenwina | il-kopertura il-koerenza mal-kontijiet finanzjarji annwali, u mal-kontijiet mhux finanzjarji il-valutazzjoni ta' titoli ta' debitu u ishma mhux ikkwotati il-fiduċja f'data sors diretta | L-Irlanda | kwalità ġenerali raġonevoli | il-konsistenza tal-konsolidazzjoni, mal-kontijiet finanzjarji annwali u mad-dejn ir-rappurtaġġ ta' okkorrenzi ewlenin b'mod konsistenti | Il-Greċja | kwalità ġenerali insuffiċenti | il-oerenza mal-kontijiet mhux finanzjarji ir-rappurtaġġ ta' okkorrenzi ewlenin il-valutazzjoni ta' ishma mhux ikkwotati | Spanja | kwalità ġenerali tajba ħafna | il-koerenza mal-kontijiet mhux finanzjarji | Franza | kwalità ġenerali tajba | l-infurzar ta' kriterju ta' maturità xieraq il-limitazzjoni ta' reviżjonijiet ta' l-ewwel stimi il-koerenza mal-kontijiet mhux finanzjarji | L-Italja | kwalità ġenerali tajba | id-deskrizzjonijiet tal-pajjiż il-konsistenza mad-dejn il-valutazzjoni ta' ishma mhux ikkwotati il-fiduċja f'data sors diretta | Ċipru | L-Eurostat irċeviet data u dokumentazzjoni limitata | Jinħtieġ sforz immedjat biex ikun hemm konformità mar-Regolament ta' l-UE. | Il-Latvja | kwalità ġenerali tajba; kopertura mhux kompluta | il-kopertura il-valutazzjoni ta' titoli ta' debitu u ishma mhux ikkwotati il-koerenza mal-kontijiet finanzjarji annwali | Il-Litwanja | kwalità ġenerali tajba | il-valutazzjoni ta' titoli ta' debitu | Il-Lussemburgu | kwalità ġenerali tajba; kopertura insuffiċenti | il-kopertura id-deskrizzjonijiet tal-pajjiż il-fiduċja f'data sors diretta | L-Ungerija | kwalità ġenerali tajba, għalkemm il-metadata hija insuffiċenti | id-deskrizzjonijiet tal-pajjiż ir-rappurtaġġ ta' okkorrenzi ewlenin | Malta | Ma ġiet irrappurtata l-ebda data lill-Eurostat | Jinħtieġ sforz immedjat biex ikun hemm konformità mar-Regolament ta' l-UE. | L-Olanda | kwalità ġenerali tajba | il-koerenza mal-kontijiet mhux finanzjarji il-valutazzjoni ta' ishma mhux ikkwotati il-fiduċja f'data sors diretta | L-Awstrija | kwalità ġenerali tajba | il-konsistenza mad-dejn il-valutazzjoni ta' ishma mhux ikkwotati il-fiduċja f'data sors diretta | Il-Polonja | kwalità ġenerali tajba | il-konsistenza mad-dejn il-valutazzjoni ta' ishma mhux ikkwotati il-fiduċja f'data sors diretta | Il-Portugall | kwalità ġenerali tajba | il-konsistenza mal-kontijiet mhux finanzjarji u mad-dejn il-fiduċja f'data sors diretta | Is-Slovenja | Ma ġiet irrappurtata l-ebda data lill-Eurostat | Jinħtieġ sforz immedjat biex ikun hemm konformità mar-Regolament ta' l-UE. | Is-Slovakkja | kwalità ġenerali insuffiċenti; ġew osservati nuqqasijiet ewlenin fil-ġbir tat-tranżazzjonijiet | il-konsistenza tal-konsolidazzjoni, mal-kontijiet mhux finanzjarji u mal-kontijiet finanzjarji annwali il-valutazzjoni ta' titoli ta' debitu u ishma ir-rappurtaġġ ta' okkorrenzi ewlenin | Il-Finlandja | kwalità ġenerali tajba | il-valutazzjoni ta' ishma mhux ikkwotati il-fiduċja f'data sors diretta | L-Iżvezja | kwalità ġenerali tajba; kopertura mhux kompluta | il-kopertura il-konsistenza mal-kontijiet mhux finanzjarji u mad-dejn il-valutazzjoni ta' ishma mhux ikkwotati | Ir-Renju Unit | kwalità ġenerali tajba | il-proċeduri ta' trażmissjoni ir-rappurtaġġ ta' okkorrenzi ewlenin il-valutazzjoni ta' ishma mhux ikkwotati il-konsistenza mad-dejn | [1] ĠU L 81, 19.3.2004, p.1 [2] Applikabbli biss fil-Belġju, il-Ġermanja, Spanja u l-Awstrija. [3] Ara: Grupp ta' Interess CIRCA ta' l-Eurostat “Quality in Statistics”, http://forum.europa.eu.int/Public/irc/dsis/Home/main. [4] F'bosta Stati Membri ż-żewġ settijiet ta' kontijiet jinġabru mill-istess istituzzjoni. [5] Il-muniti tal-flus spiss huma passiv tal-gvern ċentrali, u l-gvern jista' jaċċetta depożiti, li f'okkażjonijiet rari jiġu inklużi fit-totali monetarji. [6] Il-Manwal jista' jinstab fit-taqsima Government Finance Statistics (it-taqsima II.3) fil-websajt ta' l-Eurostat: http://epp.eurostat.ec.europa.eu/portal/page?_pageid=2373,47631312,2373_58674363&_dad=portal&_schema=PORTAL#II.2. [7] L-iżviluppi ulterjuri li saru sadanittant minn diversi Stati Membri wara l-15 ta' Marzu 2006 mhumiex riflessi f'dan ir-Rapport dwar il-Kwalità.